Sutarties 1 priedas

**PASLAUGŲ TECHNINĖ SPECIFIKACIJA**

1. **PIRKIMO OBJEKTAS**
   1. Butų (buitinių) karšto vandens skaitiklių (toliau – Skaitikliai) keitimo/įrengimo paslaugos (toliau – Paslaugos).
   2. Planuojamas pakeisti preliminarus Skaitiklių kiekis: 2023 m. - 15000 vnt.; 2024 m. - 30000 vnt.; 2025 m. - 30000 vnt.
   3. Planuojamas naujai įrengti preliminarus Skaitiklių kiekis: 5000 vnt.
   4. Naują Skaitiklį arba po metrologinės patikros (mechaninio arba ultragarsinio veikimo principo, srieginio pajungimo, maitinamo iš baterijos), pajungimo į vamzdyną antgalius, aktus ir plombas pateikia Užsakovas.
   5. Visas kitas skaitiklių montavimui reikalingas medžiagas (vamzdynų perėjimai, vamzdžių atkarpos, tarpinės ir kita) tiekia Paslaugos teikėjas.
   6. Užsakovas Sutarties galiojimo laikotarpiu neįsipareigoja įsigyti 1.2 ir 1.3 punktuose nurodyto Paslaugų kiekio ar bet kokios jų dalies. Paslaugų kiekiai gali keistis priklausomai nuo Užsakovo poreikio.
   7. Tiekėjas negali siūlyti Prekių (įskaitant jų sudedamąsias dalis) ar paslaugų, jei prekių (įskaitant jų sudedamąsias dalis) kilmė yra ar paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.
2. **PIRKIMO OBJEKTO PRITAIKYMO SRITIS** 
   1. Paslaugos – tai senų (fiziškai susidėvėjusių ir morališkai pasenusių) ar su bepasibaigiančios metrologinės patikros terminu karšto vandens skaitiklių įrengtų gyvenamųjų namų butuose bei bendrose patalpose (kolektoriuose) pakeitimas naujais ar po metrologinės patikros Skaitikliais, atliekant seno skaitiklio demontavimo ir naujo skaitiklio sumontavimo paslaugas arba visiškai naujų skaitiklių įrengimas (toliau – **skaitiklių įrengimas**).
   2. Skaitikliai bus keičiami Vilniaus miesto, Grigiškių, Trakų Vokės, Salininkų gyvenamųjų namų butuose, bendrose ar kitose patalpose.
3. **TECHNINIAI REIKALAVIMAI, KURIUOS TURI ATITIKTI PERKAMOS PASLAUGOS**
   1. Bendri reikalavimai:
      1. Skaitiklių įrengimo paslauga turi būti suteikiama laikantis Saugos taisyklių eksploatuojant šilumos įrenginius, patvirtintomis Lietuvos Respublikos energetikos ministro 2016 m. rugsėjo 13 d. įsakymu Nr. 1-246 (aktualios redakcijos) reikalavimų.
      2. Paslaugos teikėjo darbuotojai privalo turėti darbuotojų pažymėjimus.
      3. Teikiant paslaugas už darbų saugą atsako Paslaugos teikėjas.
      4. Paslaugos teikėjo darbuotojų elgesys su buto savininku arba jo atstovu ar daugiabučio namo prižiūrėtojo atstovu turi būti mandagus ir korektiškas, nediskredituojant Užsakovo įvaizdžio. Darbo rūbai turi būti su gerai matomu užrašu su Tiekėjo įmonės pavadinimu, tvarkingi ir švarūs.
      5. Paslaugos teikėjo atstovas su buto savininku ar daugiabučio namo prižiūrėtojo atstovu turi iš anksto suderinti skaitiklių įrengimo laiką, laikiną karšto vandens tiekimo atjungimą (jei būtina), leidimus paslaugų suteikimui ir savo įrangos pasijungimą (esant reikalui).
      6. Paslaugos teikėjas derindamas laiką ir sąlygas Skaitiklių pakeitimui/įrengimui turi paslaugų suteikimą organizuoti taip, kad esant užsakymams keliuose namo butuose, Skaitiklius įrengti vienu metu ir kad būtų kuo mažiau užėjimų į Kliento butą (patalpą).
      7. Paslaugos teikėjas privalo turėti visus įrankius ir įrangą reikalingą paslaugos suteikimui.
      8. Paslaugos teikėjas, suteikęs visas Skaitiklių pakeitimo/įrengimo paslaugas, privalo sutvarkyti paslaugų teikimo vietą, išvalyti nutekėjusį vandenį ir nepalikti jokių atliekų, kurios susidarė paslaugos teikimo metu. Atliekos turi būti surūšiuotos ir panaudotos antriniam panaudojimui arba utilizuotos laikantis teisės aktų reikalavimų.
      9. Įvykus avarijai ar kitam nenumatytam įvykiui Paslaugų teikėjo teikiamų paslaugų zonoje dėl Paslaugų teikėjo kaltės, Paslaugų teikėjas visiškai materialiai atsako Užsakovo arba trečiųjų asmenų turto sugadinimą. Paslaugų tiekėjas privalo apdrausti savo veiklą civiline atsakomybe ne mažiau nei 20 000,00 EUR ir prieš numatomą paslaugų pradžią pateikti tai įrodančius dokumentus.
   2. Elektroniniu paštu gavęs užsakymą (Techninės specifikacijos 1 priedas) ir naujus ar po metrologinės patikros Skaitiklius su pajungimo antgaliais iš Užsakovo, Paslaugos teikėjas turi demontuoti seną Skaitiklį, bei sumontuoti naują Skaitiklį tokia tvarka:
      1. dalyvaujant buto savininkui arba jo atstovui ar daugiabučio namo prižiūrėtojo atstovui Paslaugos teikėjo atstovas surašo aktą „Karšto vandens skaitiklių įrengimo (plombavimo) aktas“ (Techninės specifikacijos 2 priedas) užpildydamas visas nuimamo Skaitiklio nurodytas grafas ir jei reikia nuplombuojamas senas skaitiklis;
      2. užsukama uždaromoji armatūra ir demontuojamas senas skaitiklis, buto savininkas arba jo atstovas ar daugiabučio namo prižiūrėtojo atstovas „Karšto vandens skaitiklių įrengimo (plombavimo) akte“ (Techninės specifikacijos 2 priedas) parašu patvirtina, kad nuimtas skaitiklis gražintas buto savininkui ar daugiabučio namo prižiūrėtojo atstovui jei skaitiklis nepriklauso Užsakovui;
      3. nuimamos senos tarpinės, esant reikalui pakeičiami pajungimo į vamzdyną antgaliai pritaikant juos naujo ar po metrologinės patikros Skaitiklio sumontavimui;
      4. laikantis skaitiklių gamintojo techniniame aprašyme nurodytų reikalavimų pakeičiamas/įrengiamas naujas ar po metrologinės patikros Skaitiklis panaudojant naujas, iš be asbestinio paranito pagamintas tarpines;
      5. atidaroma uždaromoji armatūra ir patikrinamas sandarumas ar nėra pratekėjimo visose montavimo vietose;
      6. Skaitiklis turi būti įrengtas taip, kad būtų užtikrintas patogus tolimesnis aptarnavimas ir rodmenų nurašymas;
      7. dalyvaujant buto savininkui arba jo atstovui ar daugiabučio namo prižiūrėtojo atstovui Paslaugos teikėjo atstovas patikrina skaitiklio veikimą surašo aktą „Karšto vandens skaitiklių įrengimo (plombavimo) aktas“ (Techninės specifikacijos 2 priedas) užpildydamas visas įrengiamo Skaitiklio nurodytas grafas ir užplombuojamas skaitiklis, Užsakovo pateiktomis plombomis;
      8. aktas surašomas trimis egzemplioriais (originalas pateikiamas Užsakovui, viena kopija paliekama buto savininkui arba jo atstovui ar daugiabučio namo prižiūrėtojo atstovui, kita kopija Paslaugos teikėjui). Buto savininko arba jo atstovo ar daugiabučio namo prižiūrėtojo ir Paslaugos teikėjo atstovai pasirašo aktą;
      9. buto savininkui arba jo atstovui ar daugiabučio namo prižiūrėtojo atstovui pastebėjus Skaitiklio montavimo trūkumus ar defektus, Paslaugų teikėjas turi nedelsiant arba per suderintą laiką nurodytą 5.20 punkte, juos ištaisyti.

3.2.10. Paslaugos teikėjas turi teisę nuplombuoti ir plombuoti tik jo demontuotus/sumontuotus Skaitiklius, pagal Užsakovo pateiktą užsakymą. Paslaugos teikėjas neturi teisės plombuoti / perplombuoti / nuplombuoti Skaitiklių, kurių jis neįrengė, kurie nebuvo nurodyti Užsakovo užsakyme.

1. **DOKUMENTAI, REIKALINGI PIRKIMO OBJEKTO TECHNINĖMS SAVYBĖMS IR KOKYBEI PATVIRTINTI**
   1. Einamojo mėnesio gale pasirašomas suteiktų paslaugų perdavimo – priėmimo aktas. Suteiktų paslaugų perdavimo – priėmimo akte turi būti nurodyti visų objektų adresai ir butų numeriai, kuriuose einamąjį mėnesį buvo suteiktos Skaitiklių įrengimo paslaugos.
2. **Įsipareigojimų vykdymo tvarka, TERMINAI IR GARANTIJOS**
   1. Paslaugos teikėjas turi paskirti savo darbuotoją/atstovą, atsakingą už tinkamą Paslaugų teikimą ir tiesioginį bendravimą su Užsakovo paskirtais darbuotojais.
   2. Paslaugos teikėjas Paslaugas suteikti turi taip kaip nurodyta techninės specifikacijos ir Sutarties sąlygose, atsižvelgdamas į Užsakovo pagrįstus pageidavimus.
   3. Užsakovas paruošia ir elektroniniu paštu pateikia Paslaugos teikėjui užsakymą Paslaugų suteikimui (Techninės specifikacijos 1 priedas). Užsakovo pateiktą užsakymą Paslaugos teikėja įvertina per 3 (tris) darbo dienas nuo jo gavimo dienos ir apie pastebėtus netikslumus elektroniniu paštu praneša Užsakovui, nurodydamas priežastis ir (ar) pastabas užsakymo tikslinimui.
   4. Paslaugų užsakymuose turi būti pateikiama ši informacija:
      1. Daugiabučio namo ar kito objekto tikslus adresas;
      2. Butų (patalpų) skaičius objekte;
      3. Planuojamų pakeisti / įrengti skaitiklių skaičius daugiabučio namo ar kitame objekte (vnt.);
      4. Skaitiklių skaičius bute (patalpoje) (vnt.);
      5. Nurodoma daugiabučio namo ar kitą objektą administruojanti įmonė;
      6. Nurodomas Užsakovo atsakingas darbuotojas;
      7. Nurodomas kontaktinis asmuo dėl patekimo į daugiabučio namo ar kito objekto šilumos punktą.
   5. Užsakovas ne vėliau kaip prieš 2 (dvi) dienas, raštu ir (ar) elektroniniu paštu informuoja daugiabučio namo ar kito objekto šildymo ir karšto vandens sistemos prižiūrėtoją ir daugiabučio namo ar kito objektą administruojančią įmonę apie numatomas teikti Paslaugas jų prižiūrimuose daugiabučiuose namuose ar kituose objektuose.
   6. Paslaugos teikėjas ne vėliau kaip prieš 5 (penkias) darbo dienas elektroniniu laišku informuoja Užsakovą apie daugiabučiame name ar kitame objekte pradedamų Paslaugų teikimo pradžią, nurodydamas konkretaus Paslaugos teikėjo atstovo asmens vardą, pavardę, telefono numerį, elektroninio pašto adresą.
   7. Užsakovas ne vėliau, kaip per 5 (penkias) darbo dienas nuo 5.6 punkte nurodytos Paslaugos teikėjo informacijos gavimo dienos, informuoja daugiabučio namo ar kito objekto savininkus apie planuojamas teikti Paslaugas (iškabindamas skelbimus arba informacinius pranešimus įmetant į Klientų pašto dėžutes arba kitais Užsakovui tinkamais būdais).
   8. Paslaugos teikėjas nedelsiant papildomai informuoja butų (patalpų), į kuriuos nepavyksta patekti Paslaugų teikimo atlikimo eigoje, savininkus apie Paslaugų teikimą, į atitinkamų butų (patalpų) savininkų pašto dėžutes palikdamas su Užsakovu suderintus rašytinius pranešimus arba kitu suderintu su Užsakovu būdu.
   9. Jeigu daugiabučio namo ar kito objekto savininkai nesudaro galimybių pakeisti/įrengti Skaitiklį (-ius) per 5.13 punkte nurodytą Paslaugų teikimo daugiabučiame name ar kitame objekte atlikimo terminą arba šių Paslaugų suteikti negalima dėl karšto vandens sistemos avarinės būklės ar dėl kitų, nuo Paslaugos teikėjo nepriklausančių priežasčių, Paslaugos teikėjo atstovas surašo Skaitiklių įrengimo/pakeitimo nesuteiktų Paslaugų pažymą (Techninės specifikacijos 4 priedas), kurią esant galimybei pasirašo buto (patalpų) savininkas arba jo atstovas ir Paslaugos teikėjo atstovas. Per 3 (tris) darbo dienas nuo pažymos surašymo datos Paslaugos teikėjas pateikia pažymą Užsakovui.
   10. Daugiabučio namo ar kito objekto butų (patalpų) savininkams, kurių butuose (patalpose) per 5.13 punkte nurodytą terminą Skaitikliai nebuvo įrengti/pakeisti ne dėl Paslaugos teikėjo ir (ar) Užsakovo kaltės bei yra Paslaugos teikėjo surašytos šiuose butuose (patalpose) nesuteiktų Paslaugų pažymos (pažymos kopija paliekama Klientui), Užsakovas registruotais laiškais išsiunčia pakartotinius pranešimus daugiabučio namo ar kito objekto butų/patalpų savininkams.
   11. Užsakovas registruoja daugiabučio namo ar kitų objektų butų/patalpų savininkus, atsiliepusius į 5.10 punkte nurodytus Užsakovo pranešimus, ir elektroniniu paštu praneša Paslaugos teikėjui apie butų (patalpų) savininkus, pageidaujančius, kad jų bute (patalpoje) būtų suteiktos Paslaugos, nurodydamas tikslų savininko adresą, telefono numerį, kitą turimą kontaktinę informaciją bei pageidaujamą Paslaugų teikimo laiką.
   12. Paslaugos teikėjas įsipareigoja suteikti Paslaugas per 5 (penkias) darbo dienas nuo 5.11 punkte nurodyto Užsakovo pranešimo gavimo datos, atsižvelgdamas į su buto (patalpos) savininku suderintą datą ir laiką.
   13. Paslaugos teikėjas įsipareigoja suteikti Paslaugas viename daugiabučio name ar kitame objekte ne vėliau kaip per 2 (du) mėnesius nuo 5.6. punkte nurodytos Paslaugų teikimo pradžios dienos, išskyrus atvejus, kuomet ne dėl Paslaugos teikėjo kaltės negalima patekti į daugiabučio namo ar kito objekto butus (patalpas) ir (ar) dėl objektyvių, t. y. ne nuo Paslaugos teikėjo priklausančių priežasčių negalima suteikti Paslaugų.
   14. Esant būtinumui, konkretūs Paslaugų suteikimo terminai atitinkamiems daugiabučiams namams ar kitiems objektams gali būti nustatomi užsakymuose Paslaugų suteikimui.
   15. Užsakovui pateikus užsakymą, Paslaugų teikėjas privalo paskirstyti pajėgas taip, kad užtikrintų darbo našumą, kuris negali būti mažesnis nei 3500 vnt. Skaitiklių keitimų per 1 (vieną) mėnesį.
   16. Suteikus Paslaugą, Užsakovui priklausantys išmontuoti Skaitikliai, vieną kartą per savaitę Paslaugos teikėjo transportu pristatomi į Spaudos g. 6, Vilnius arba kitą Užsakovu nurodytą Skaitiklių priėmimas įforminamas Užsakovui pasirašant Paslaugos teikėjo paruoštą perdavimo-priėmimo aktą (Techninės specifikacijos 7 priedas), kuriame be privalomų duomenų ir įmonių rekvizitų nurodoma Skaitiklio išmontavimo vietos adresas, markė/tipas, gamyklinis numeris, ilgis ir kiekis.
   17. Paslaugos teikėjas vieną kartą per savaitę ir priešpaskutinę mėnesio darbo dieną privalo pateikti Užsakovui 3.2.8 punkte nurodytus įrengtų/pakeistų Skaitiklių aktus, Techninės specifikacijos 5 priede nurodytus Duomenis ir sumontuotų Skaitiklių plombavimo registrą, surašytą pagal Techninės specifikacijos 3 priede pateiktą formą.
   18. Paslaugos teikėjas per 5 (penkias) darbo dienas turi pateikti Užsakovo atstovui visus pakeistų Skaitiklių aktus ir pakeistų/įrengtų Skaitiklių duomenis skaitmeniniu formatu (.txt ir/ar .csv). Duomenų aprašymas ir struktūra nurodyta techninės specifikacijos 5 priede.
   19. Užsakovas Paslaugų teikimo metu gali tikrinti medžiagų (tame tarpe ar Paslaugos teikėjas naudoja iš tinkamos sandarinimo medžiagos pagamintas tarpines) ir suteikiamų Paslaugų kokybę.
   20. Paslaugos teikėjas privalo vykdyti Užsakovo pagrįstus reikalavimus ir ne ilgiau kaip per 3 (tris) darbo dienas nuo Užsakovo atsakingo asmens pranešimo pašalinti nustatytus medžiagų ir/ar Paslaugų pažeidimus.
   21. Užsakovui užregistravus/informavus Paslaugos teikėją apie Paslaugų defektus, Paslaugos teikėjas pašalina ar su Užsakovu suderina defektų šalinimo terminą ne vėliau kaip per 24 valandas.
   22. Paslaugos laikomos suteiktomis, jeigu jos pabaigtos, pateikta Paslaugų suteikimo dokumentacija: (Skaitiklių įrengimo (plombavimo) aktai (Techninės specifikacijos 2 priedas), duomenys skaitmeniniu formatu (Techninės specifikacijos 5 priedas), karšto vandens skaitiklio keitimo/įrengimo užsakymo nesuteiktų paslaugų pažymos (Techninės specifikacijos 4 priedas), Skaitiklių įrengimo (plombavimo) rejestras (Techninės specifikacijos 3 priedas), išmontuoti Skaitikliai grąžinti Užsakovui ir pasirašyti jų perdavimo-priėmimo aktai (Techninės specifikacijos 7 priedas) ir nenustatyti defektai.
   23. Paslaugos teikėjas ne vėliau kaip iki einamojo mėnesio 29 (dvidešimt devintos) dienos pristato Užsakovo atsakingam darbuotojui Suteiktų paslaugų perdavimo-priėmimo aktus.
   24. Užsakovas Paslaugos teikėjui Skaitiklius išduoda pagal skaitiklių perdavimo-priėmimo aktą (Techninės specifikacijos 6 priedas) pasirašytinai. Paslaugos teikėjas savo transportu pasiima iš Spaudos g. 6, Vilnius arba kitos Užsakovo nurodytos vietos.
   25. Užsakovas Paslaugos teikėjui plombas ir aktus išduoda pagal išduotų plombų (Techninės specifikacijos 8 priedas) ir aktų rejestrus (techninės specifikacijos 9 priedas) pasirašytinai.
   26. Skaitiklius, plombas ir aktus Paslaugos teikėjas savo transportu pasiima iš Užsakovo adresu Spaudos g. 2, Vilnius arba iš kito Užsakovo nurodyto adreso Vilniuje.
   27. Į Paslaugų kainą turi būti įskaičiuotos visos Paslaugų teikimui naudojamos medžiagos, priemonės, įrenginiai, mechanizmai, transportas bei kitos išlaidos.
   28. Visoms Skaitiklio įrengimo paslaugoms turi būti suteikta 24 (dvidešimt keturių) mėnesių garantinis laikotarpis, skaičiuojant nuo „Suteiktų paslaugų priėmimo – perdavimo akto“ pasirašymo datos.
   29. Paslaugos teikėjas atsakingas už defektus viso garantinio laikotarpio metu. Jei atsiradę defektai nebus pašalinti garantinio laikotarpio metu, garantinis laikotarpis bus pratęstas tiek, kiek reikės laiko tiems defektams pašalinti.
   30. Jeigu Paslaugos teikėjas nepašalina Užsakovo, buto savininko arba jo atstovo ar daugiabučio namo prižiūrėtojo nurodytų defektų per suderintą terminą, kuris negali būti trumpesnis kaip 1 (viena) darbo diena ir ilgesnis kaip 3 (trys) darbo dienos, arba atsisako defektus šalinti, Užsakovas gali pats pašalinti defektus arba pasamdyti trečiuosius asmenis defektams pašalinti. Tokiu atveju Paslaugos teikėjas privalės atlyginti Užsakovui visas jo patirtas išlaidas ir nuostolius, susijusius su defektų pašalinimu bei dėl defektų nepašalinimo atsiradusią žalą / nuostolius. Už Užsakovo pasitelkto trečiojo asmens atliktų defektų pašalinimo darbų kokybę atsako šių defektų pašalinimo paslaugas suteikęs trečiasis asmuo.
   31. Užsakovo nurodytus pažeidimus Paslaugos teikėjas šalina savo lėšomis. Jeigu šie pažeidimai kartojasi daugiau nei 2 (du) kartus per 3 (tris) mėnesius arba Paslaugos teikėjas vengia juos šalinti, Paslaugos teikėjui tenka visa atsakomybė už šių pažeidimų pasekmes ir Užsakovas turi teisę nutraukti su Paslaugos teikėju Sutartį.
   32. Paslaugos teikėjas privalo laikytis teisės aktų reikalavimų, nustatančių duomenų apsaugą bei teikti Paslaugas taip, kad visi su teikiamomis Paslaugomis susiję veiksmai atitiktų 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).
3. **PRIEDAI**
   1. 1 priedas „Užsakymas Paslaugų suteikimui.
   2. 2 priedas „Karšto vandens skaitiklių įrengimo (plombavimo) aktas“, 1 lapas.
   3. 3 priedas „Sumontuotų karšto vandens skaitiklių – plombavimo rejestras“, 1 lapas.
   4. 4 priedas „Karšto vandens skaitiklio keitimo / įrengimo užsakymo nesuteiktų Paslaugų pažyma“, 1 lapas.
   5. 5 priedas „Karšto vandens skaitiklių pakeitimo / įrengimo duomenų teikimas skaitmeniniu. formatu (būdu)“, 1 lapas.
   6. 6 priedas „Keitimui/įrengimui perduodamų karšto vandens skaitiklių perdavimo-priėmimo aktas“, 1 lapas.
   7. 7 priedas „Išmontuotų karšto vandens skaitiklių perdavimo-priėmimo aktas“, 1 lapas.
   8. 8 priedas „Išduotų plombų rejestras“, 1 lapas.
   9. 9 priedas „Išduotų karšto vandens skaitiklių įrengimo (plombavimo) aktų rejestras“, 1 lapas.