**PASLAUGŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

2023 m. kovo d. Nr.

Vilnius

Sutarties šalys:

**užsakovas**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**PASLAUGŲ TEIKĖJAS**

|  |  |
| --- | --- |
| **Pavadinimas** | UAB „Revika“ |
| **Buveinės adresas** | Veiverių g.9B-41, 11346, Vilnius |
| **Juridinio asmens kodas** | 304096022 |
| **PVM mokėtojo kodas** | LT100009958516 |
| **Banko sąskaita** | LT564010051003523495 |
| **Atstovas ir atstovavimo pagrindas** |  |
| **Telefonas** | +370 601 36902 |
| **El. pašto adresas** | [info@revika.lt](mailto:info@revika.lt) |

1. **SUTARTIES DALYKAS**

Sutarties dalykas **Butų (buitinių) karšto vandens skaitiklių keitimo/įrengimo paslaugų** (toliau – Paslaugos) pirkimas–pardavimas.

1.2. Paslaugų teikimo vieta: Vilniaus miesto, Grigiškių, Trakų Vokės, Salininkų gyvenamųjų namų butuose, bendrose ar kitose patalpose.

Paslaugas priimti įgalioto atsakingo asmens kontaktiniai duomenys:. Apie įgalioto asmens pasikeitimą Užsakovas informuoja Paslaugų teikėją šios Sutarties 9 skyriuje nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**
   1. Sutarčiai taikoma fiksuoto įkainio kainodaros metodas. Perkama pagal Užsakovo poreikį pagal Sutartyje numatytus įkainius, neviršijant pirkimo dokumentuose iš anksto nusimatytos pirkimo sutarčiai skiriamos lėšų sumos.

2.2. Atsižvelgiant į Sutarties Specialiųjų sąlygų 2.1 punktą:

2.2.1. Sutarties maksimali kaina yra: **2 100 000,00** **Eur** (du milijonai vienas šimtas tūkstančių eurų, 00 ct), neįskaitant PVM.

2.2.2. Pridėtinės vertės mokestis (PVM) – 21 % – 441 000,00 Eur (keturi šimtai keturiasdešimt vienas tūkstantis eurų, 00 ct).

2.2.3. Bendra Sutarties kaina yra: 2 541 000,00 Eur (du milijonai penki šimtai keturiasdešimt vienas tūkstantis eurų, 00 ct), įskaitant PVM.

2.2.4. Paslaugų įkainiai nurodyti Sutarties SD 2 priede „Pasiūlymo įkainiai“.

2.3. Apmokėjimo sąlygos: įvykdžius užsakymą, mokama už konkretų kiekį/apimtį per Bendrųjų sąlygų 5.11 punkte nurodytą terminą pagal Sutarties BD nuostatas.

2.4. Paslaugų įkainių perskaičiavimas dėl įkainių lygio pasikeitimo atliekamas žemiau nustatyta tvarka. Paslaugų įkainiai (neįskaitant PVM), Sutarties galiojimo laikotarpiu perskaičiuojama tokiomis sąlygomis:

2.4.1. Paslaugų įkainiai Sutarties galiojimo laikotarpiu galės būti perskaičiuojami ir keičiami, jeigu Lietuvos Respublikos metinė infliacija pagal suderintą vartotojų kainų indeksą, remiantis Lietuvos Respublikos statistikos departamento duomenimis, buvo didesnė nei 5 proc. arba mažesnė nei -5 proc., pirmą kartą perskaičiuojant ne ankščiau kaip praėjus 1 (vieneriems) metams po Sutarties įsigaliojimo. Paslaugų įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Paslaugų įkainius. Paslaugų įkainiai perskaičiuojama pagal žemiau pateiktą formulę:

Cpn = Sn x (1 + I / 100), kur

Cpn – perskaičiuoti Paslaugų įkainiai;

Sn – Sutartyje (tiekėjo pasiūlyme) nustatyti Paslaugų įkainiai;

I – Lietuvos Respublikos metinė infliacija pagal suderintą vartotojų kainų indeksą (infliacijos atveju teigiamas dydis, defliacijos atveju – neigiamas).

Duomenų šaltinis - http://www.stat.gov.lt, Pagrindiniai Lietuvos Respublikos rodikliai.

2.4.2. Perskaičiuoti Paslaugų įkainiai įsigalioja nuo abiejų Šalių susitarimo dėl Sutarties pakeitimo pasirašymo. dienos, jei pačiame susitarime nenumatyta kitaip, bei galioja tik tai Paslaugų daliai, kuri Paslaugų teikėjo dar nebuvo užsakyta. Už Paslaugas, užsakytas iki susitarimo dėl Paslaugų kainos perskaičiavimo pasirašymo dienos, Paslaugų teikėjas apmoka taikant iki tol galiojusią Paslaugų kainą, o už Paslaugas, užsakytas po susitarimo pasirašymo dienos, Paslaugų teikėjui bus apmokama taikant naujus Paslaugų įkainius.

2.4.3. Paslaugų įkainių perskaičiavimas įforminamas Šalių pasirašomu susitarimu, kuriame užfiksuojami perskaičiuoti Paslaugų įkainiai ir šio perskaičiavimo įsigaliojimo sąlygos.

**3. PASLAUGŲ SUTEIKIMAS**

3.1. Paslaugos teikiamos pagal Užsakovo užsakymus. Paslaugos turi būti suteiktos per 1 priedo „Techninės specifikacijos“ 5.12 ir 5.13 punktuose nustatytus terminus. Bendras Paslaugų suteikimo terminas negali viršyti 36 (trisdešimt šešių) mėnesių. Paskutinis Paslaugų užsakymas gali būti pateikiamas likus ne mažiau kaip 2 mėn. iki Bendro Paslaugų termino pabaigos. Šalys sutaria, kad Paslaugų suteikimo terminai yra esminė Sutarties sąlyga.

3.2. Suteikęs Paslaugas Užsakovui Paslaugų teikėjas pateikia dokumentus, nurodytus 1 priedo „Techninės specifikacijos“ 4 skyriuje.

**4. PASLAUGŲ KOKYBĖ IR GARANTIJA**

4.1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra nekokybiškos Paslaugų teikėjas privalo ištaisyti Paslaugų trūkumus per 3 (trijų) darbo dienų terminą nuo Užsakovo pranešimo apie nekokybiškas Paslaugas išsiuntimo Paslaugų teikėjui momento.

4.2. Garantinis laikotarpis – Paslaugų teikėjas suteiktoms Paslaugoms suteikia 36 (trisdešimt šešių) mėnesių garantiją, nuo pasirašyto Paslaugų perdavimo-priėmimo akto dienos.

4.3. Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Paslaugų teikėjas vėluoja suteikti Paslaugas, ar ištaisyti jų trūkumus, Užsakovas nuo kitos dienos Paslaugų teikėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nesuteiktų Paslaugų kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos, neįskaitant PVM.

5.2. Jei Užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos, neįskaitant PVM.

5.3. Jei Paslaugų teikėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, taip pat, jeigu dėl bet kokių aplinkybių, susijusių su Paslaugų teikėju ar jo teikiamomis Paslaugomis, Užsakovui yra taikomos bet kokios prekybinės, ekonominės ar finansinės sankcijos (toliau – Sankcijos), Paslaugų teikėjas įsipareigoja apsaugoti Užsakovą bei trečiuosius asmenis nuo bet kokių neigiamų pasekmių atsakyti prieš Užsakovą bei trečiuosius asmenis dėl bet kokių neigiamų pasekmių, kurias Užsakovui ar tretiesiems asmenims gali sukelti Užsakovui taikomos Sankcijos, ir atlyginti Užsakovui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

5.4. Paslaugų teikėjas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Paslaugų teikėjas, pažeidęs  reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 % Sutarties (maksimalios) vertės dydžio baudą.

5.5. Paslaugų tiekėjas privalo apdrausti savo veiklą civiline atsakomybe ne mažiau nei 20 000,00 Eur ir prieš numatomą paslaugų pradžią pateikti tai įrodančius dokumentus.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Bendrosiose sąlygose nurodytų prievolių įvykdymo užtikrinimo būdų –3 proc.nuo Sutarties maksimalios kainos be PVM. Elektroninės priemonėmis suformuotas sutarties įvykdymo užtikrinimą įrodantis dokumentas pateikiamas Pirkėjui / Pirkėjo atstovui elektroniniu paštu ne vėliau kaip per 10 (dešimt) kalendorinių dienų nuo Sutarties pasirašymo.

6.2. Sutarties įvykdymo užtikrinimo būdai ir taikymo tvarka nustatyta Bendrosiose sąlygose.

1. **SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams bet ne anksčiau kaip nuo 2023 m. balandžio 1 d. (priklausomai nuo to, kuris terminas sueina vėliau) ir Paslaugų teikėjui pateikus Užsakovui priimtino turinio Sutarties įvykdymo užtikrinimą įrodantį dokumentą, nurodytą Sutartyje.

7.2. Sutartis galioja iki visiško Sutartinių įsipareigojimų įvykdymo.

**8. PAKEIČIAMOS SUTARTIES BD SĄLYGOS**

8.1. Sutarties BD papildoma 7.14 punktu „Užsakovas turi teisę Sutarties galiojimo laikotarpiu pareikalauti iš Paslaugų Teikėjo pateikti pagrindžiančius dokumentus dėl jo teikiamų prekių (įskaitant jų sudedamąsias dalis) ir teikiamų paslaugų atitikties Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 58 straipsnio 41 dalies 3 punkto nuostatoms“.

8.2. Sutarties BD papildomos 16.3.11 punktu „paaiškėjo Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 58 straipsnio 41 dalyje nurodytos aplinkybės”;

**9. KITOS NUOSTATOS**

9.1. Sutarčiai taikomos Bendrosios sąlygos, su kurių nuostatomis Paslaugų teikėjas yra susipažinęs ir jas vykdys.

9.2. Paslaugų teikėjas yra registruotas PVM mokėtoju Lietuvos Respublikoje. Jei Paslaugų teikėjas yra registruotas PVM mokėtoju kitoje ES valstybėje, nurodyti kokioje ES valstybėje.

9.3. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis sudaryta lietuvių kalba, yra Šalių perskaityta ir suprasta.

**PRIDEDAMA:**

1. priedas – Techninė specifikacija, lapai.
2. priedas – Pasiūlymo įkainiai.
3. priedas – Bendrosios sąlygos.
4. priedas – Trišalės atsiskaitymo sutarties forma.
5. priedas - Susitarimas Darbuotojų saugos ir sveikatos, gaisrinės saugos, aplinkosaugos klausimais (jei taikoma).
6. priedas – Užsakovo lokalinių teisės aktų, su kuriais privalo susipažinti Paslaugų teikėjas, teikdamas paslaugas pagal šią Sutartį, sąrašas[[1]](#footnote-2), 1 lapas.
7. Priedas – Kontaktiniai adresai pranešimams siųsti ir asmenys, atsakingi už sutarties vykdymą;
8. Priedas – Asmens duomenų tvarkymo sutartis.

**10. ŠALIŲ ADRESAI IR REKVIZITAI**

|  |  |
| --- | --- |
| **Užsakovas**  **AB Vilniaus šilumos tinklai**  Generalinis direktorius | **Paslaugų teikėjas**  **UAB „Revika“**  Direktorius |

Sutarties rengėjas ir už ataskaitų paskelbimą teisės aktų nustatyta tvarka CVP IS atsakingas: Pirkėjo Tiekimo grandinės komandos projektų vadovas

Už Sutarties vykdymą ir Sąskaitų priėmimą atsakingas:

Priedas Nr. 7

|  |  |
| --- | --- |
|  |  |

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 18.4 punktas)**
   1. Pirkėjo kontaktiniai adresai pranešimams siųsti: adresas - Spaudos g. 6-1, 05132 Vilnius, elektroninis paštas - [info@chc.lt](mailto:info@chc.lt), telefono Nr. 19118*.*
   2. Tiekėjo kontaktiniai adresai pranešimams siųsti: adresas – Veiverių g. 9B-41, 11346, Vilnius, elektroninis paštas [info@revika.lt](mailto:info@revika.lt), telefono Nr. +370 601 36902.
2. **KONTAKTINIAI ASMENYS (Sutarties BD 18.5 punktas)**
   1. Pirkėjo atstovų, kurie bus atsakingi už šios Sutarties vykdymą, kontaktai:
   2. Tiekėjo atstovų, kurie bus atsakingi už šios Sutarties vykdymą, kontaktai:
   3. Už Sutarties paviešinimą atsakingas Tiekimo grandinės komandos projektų vadovas.

1. Teisės aktų sąrašas yra [*https://www.chc.lt/lt/musu-veikla/viesieji-pirkimai/informacija-rangovams/118*](https://www.chc.lt/lt/musu-veikla/viesieji-pirkimai/informacija-rangovams/118) [↑](#footnote-ref-2)